		


[bookmark: _Hlk37767672]Pielikums Nr. 4
Atklāta konkursa
Stikli lāzera apdrukai” (id.nr. RAKUS 2026/75_1) nolikumam

Līgums Nr. ___________ (Projekts)
par stiklu lāzera apdrukai piegādi

Rīgā,							
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar statūtiem pārstāv ___________, no vienas puses, un
____________, reģistrācijas Nr. ____________, juridiskā adrese ___________________ (turpmāk – Piegādātājs), kuru saskaņā ar ___________ pārstāv _____________, abi kopā turpmāk – Puses, katrs atsevišķi – Puse,
pamatojoties uz Pasūtītāja rīkotā atklāta konkursa „Stikli lāzera apdrukai” (id.nr. RAKUS 2026/75_1) (turpmāk – Konkurss) rezultātiem, noslēdz šādu līgumu (turpmāk – Līgums):

1. LĪGUMA PRIEKŠMETS
1.1. Līguma priekšmets ir stiklu lāzera apdrukai (turpmāk – Prece vai Preces) piegāde Patoloģijas centra vajadzībām.
1.2.  	Piegādātājs apņemas piegādāt Pasūtītājam, bet Pasūtītājs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma pielikumā Nr. 1.
1.3.  	36 (trīsdesmit sešiem) mēnešiem prognozējamais Preču daudzums norādīts šī Līguma pielikumā Nr.1.
2. LĪGUMA SUMMA
2.1. Līguma summa ir līdz EUR ___________ (_____________euro un __ centi) bez pievienotās vērtības nodokļa (turpmāk – PVN). PVN Puses piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. 
2.2. Preču cenas tiek noteiktas euro atbilstoši Piegādātāja iesniegtajam piedāvājumam Konkursā un ir norādītas Līguma pielikumā Nr. 1.
2.3. Preču cenās ir iekļauti visi nodokļi (izņemot PVN) un izdevumi, kas rodas Piegādātājam sakarā ar Preču ievešanu Latvijas Republikā un to piegādi Pasūtītājam saskaņā ar šo Līgumu.
2.4. Piegādātājam nav pretenziju, ka Pasūtītājs iepērk tādu Preču daudzumu, kāds nepieciešams Pasūtītāja darbības nodrošināšanai.

3. NORĒĶINU KĀRTĪBA
3.1. Par piegādātajām Precēm Pasūtītājs veic samaksu ne vēlāk kā 60 (sešdesmit) kalendāro dienu laikā pēc Preču pavadzīmes-rēķina abpusējas parakstīšanas. 
3.2. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā.
3.3. Par samaksas veikšanas dienu tiek uzskatīta diena, kad banka ir pieņēmusi izpildei Pasūtītāja maksājuma uzdevumu.
3.4. Pasūtītājs pirms Līguma 3.1. punktā noteiktās samaksas veikšanas normatīvajos aktos noteiktajā kārtībā pārbauda, vai pret Piegādātāju ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības, vai Ziemeļatlantijas līguma organizācijas dalībvalsts noteiktās sankcijas, un saskaņā ar normatīvo aktu prasībām Pasūtītājam ir pienākums neveikt samaksu, ja pret Piegādātāju noteiktās sankcijas ietekmē maksājumu. Iestājoties šajā punktā minētajiem apstākļiem Pasūtītājam ir pienākums piemērot Līguma 9.5. punkta noteikumus. Samaksas pienākuma termiņu tecējums apstājas ar sankciju piemērošanas brīdi un tiek atjaunots ar Latvijas Republikas kompetento institūciju norādījumiem par sankciju atcelšanu.

4. PREČU PIEGĀDES NOTEIKUMI UN SAŅEMŠANAS KĀRTĪBA
4.1. Piegādes noteikumi – DDP (INCOTERM 2020).
4.2. Preču piegādes vieta – Patoloģijas centrs, Hipokrāta iela 2, k-5, Rīga.
4.3. Preču pasūtīšanu veic – Patoloģijas centra pilnvarotā persona.
4.4. Preces pasūta elektroniski, izmantojot e-pasta saraksti.
4.5. Atbildīgās personas Līguma ietvaros: 
4.5.1. no Pasūtītāja puses: pilnvarota komunikācijai ar Piegādātāju, Līguma izpildes uzraudzības veikšanai, ar Līguma izpildi saistīto  dokumentu pieņemšanai, apstiprināšanai un citu ar Līguma izpildi saistītu darbību nodrošināšanai – Patoloģijas centra galvenā laborante Līga Kangare, tālr. +371 26803199, e-pasts: liga.kangare@aslimnica.lv; 
4.5.2. no Piegādātāja puses: pilnvarota komunikācijai ar Pasūtītāju, Līguma izpildes uzraudzības veikšanai, ar Līguma izpildi saistīto  dokumentu iesniegšanai un citu ar Līguma izpildi saistītu darbību nodrošināšanai: ______________, tālr. ___________, e-pasts: _________________. 
4.6. Preces tiek piegādātas atsevišķās partijās. Katrā pasūtījumā Pasūtītājs norāda pasūtīto Preču veidu, daudzumu un nepieciešamo piegādes datumu. Pasūtījumu apjomus un veikšanas intervālus Pasūtītājs izvēlas pēc saviem ieskatiem.
4.7. Piegādātājs izpilda pasūtījumus, piegādājot visas pasūtījumos norādītās Preces 14 (četrpadsmit) dienu laikā no pasūtījuma izdarīšanas dienas, ja vien Puses konkrētajā pasūtījumā nav vienojušās citādi.
4.8. Preču piegādi, izkraušanu un novietošanu piegādes vietā, kura norādīta Līguma 4.2. punktā, nodrošina Piegādātājs, izmantojot savu transportu un darbaspēku. Piegādātājs ir atbildīgs par Preču transportēšanas apdrošināšanas izdevumiem. Piegādātājs ir tiesīgs Preču transportēšanas pakalpojumus nodot trešajām personām tikai tādā gadījumā, ja tiek nodrošināti šī Līguma piegādes noteikumi, Piegādātājam uzņemoties šajā Līgumā noteikto atbildību.
4.9. Par Preces nodošanu tiek sastādītas un abpusēji parakstītas Preču pavadzīmes-rēķini, kas apliecina to, ka pasūtījums ir izpildīts. Preču pavadzīmēs-rēķinos tiek fiksēts piegādātās Preces daudzums, cena atbilstoši Līguma pielikumam Nr. 1, piegādes adrese un šī Līguma numurs.
5. PRECES KVALITĀTE
5.1. Piegādātājs apņemas piegādāt Preces pienācīgā kvalitātē un atbilstošā iepakojumā. Precēm jābūt oriģinālā, nebojātā ražotāja iepakojumā, kā arī jābūt iepakotām tā, lai transportēšanas un glabāšanas laikā saglabātos nemainīga Preces kvalitāte.
5.2. Piegādātājs atbild par Preces kvalitāti līdz tās derīguma termiņa beigām un sedz Pasūtītājam visus ar Preces neatbilstību kvalitātei saistītos zaudējumus. 
5.3. Piegādāto Preču derīguma termiņam ir jābūt ne mazākam kā ¾ no kopējā derīguma termiņa laika, ja Līguma pielikumā Nr.1 nav noteikts cits minimālais derīguma termiņš.
5.4. Precēm jābūt marķētām, ar instrukciju latviešu valodā atbilstoši spēkā esošiem normatīvajiem aktiem.
5.5. Pretenziju pieteikšanas kārtība:
5.5.1. ja, pieņemot Preces vai uzsākot Preču lietošanu, Pasūtītājs atklāj Preču iztrūkumu, bojājumu, neatbilstību kvalitātes prasībām vai cita veida neatbilstību Līguma noteikumiem un pavaddokumentiem, Pasūtītājs par iztrūkuma vai neatbilstības faktu sastāda aktu, ko iesniedz Piegādātājam kā rakstveida pretenziju;
5.5.2. Piegādātājs 2 (divu) darba dienu laikā pēc Pasūtītāja pretenzijas saņemšanas aizvieto bojātās vai neatbilstošās Preces ar jaunām, atbilstošām Precēm, kā arī piegādā iztrūkstošās Preces. Izdevumus, kas saistīti ar Preču aizvietošanu un iztrūkstošo Preču piegādi sedz Piegādātājs.

6. PIEGĀDĀTĀJA TIESĪBAS UN PIENĀKUMI
6.1. Piegādātājam ir pienākums: 
6.1.1. veikt savlaicīgu Preču piegādi saskaņā ar šī Līguma noteikumiem;
6.1.2. piegādāt Preces atbilstoši Piegādātāja Konkursā izteiktajam piedāvājumam (Līguma pielikums Nr. 1);
6.1.3. piegādāt Preces ne dārgāk par Konkursā piedāvātajām cenām visā Līguma darbības laikā;
6.1.4. ja Piegādātājs piegādā kvalitātes prasībām neatbilstošas Preces un neatbilstība tiek atklāta pēc Preču pieņemšanas vai Preču pieņemšanas laikā no Pasūtītāja puses, Piegādātājam ir pienākums aizstāt neatbilstošās Preces ne vēlāk kā 2 (divu) darba dienu laikā pēc paziņojuma saņemšanas no Pasūtītāja;
6.1.5. Piegādātājs ir atbildīgs par kaitējumu, kas radies trešajām personām un Pasūtītājam saistībā ar Preču kvalitātes trūkumu; 
6.1.6. ja Piegādātājs turpmāk nespēj piegādāt Preci, tas nekavējoties, bet ne vēlāk kā 24 (divdesmit četru) stundu laikā rakstiski informē Pasūtītāju, norādot iemeslus, kuru dēļ Preces piegāde nav iespējama. Gadījumā, ja Piegādātājs nespēj piegādāt Preces ražotāja atteikuma rezultātā, Piegādātājs iesniedz Pasūtītājam Preces ražotāja atteikuma vēstules apliecinātu kopiju;
6.1.7. ja Piegādātājam objektīvu apstākļu dēļ noliktavā nav Pasūtītāja pasūtītās Preces un Piegādātājs var nodrošināt  tehniskajai specifikācijai atbilstošas analogas Preces piegādi par Līguma pielikumā Nr. 1 norādīto vai zemāku cenu, Pasūtītājs ir tiesīgs veikt Piegādātāja piedāvātās analogās Preces pārbaudi un atbilstības gadījumā noslēgt rakstveida vienošanos par analogas Preces piegādi, izdarot grozījumus Līgumā;
6.1.8. izpildīt citas Līgumā un tā pielikumā noteiktās prasības.
6.2. Piegādātājam ir tiesības:
6.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
6.2.2. saņemt samaksu par atbilstoši Līguma noteikumiem piegādātām Precēm;
6.2.3. Līgumā noteiktos gadījumos saņemt no Pasūtītāja līgumsodu.

7. PASŪTĪTĀJA TIESĪBAS UN PIENĀKUMI
7.1. Pasūtītājam ir pienākums:
7.1.1. sniegt Piegādātājam Pasūtītāja rīcībā esošu informāciju, kas nepieciešama Līguma saistību izpildei;
7.1.2. pieņemt Piegādātāja atbilstoši Līguma noteikumiem piegādātās Preces;
7.1.3. veikt Līgumā noteikto samaksu Piegādātājam par atbilstoši Līguma noteikumiem piegādātām Precēm;
7.2. Pasūtītājam ir tiesības:
7.2.1. saņemt informāciju no Piegādātāja par Līguma izpildes gaitu un citiem Līguma izpildes jautājumiem;
7.2.2. atteikties pieņemt Preces, ja netiek ievērots to piegādes termiņš, ja tiek piegādāta nekvalitatīva, bojāta vai Līguma prasībām neatbilstoša Prece;
7.2.3. Līgumā noteiktos gadījumos saņemt no Piegādātāja līgumsodu.

8. PUŠU ATBILDĪBA
8.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
8.2. Ja Piegādātājs nespēj piegādāt Preces vai atsakās piegādāt Preces par Pielikumā Nr.1 noteiktām cenām, Pasūtītājs ir tiesīgs saņemt  no Piegādātāja līgumsodu EUR 100,00 (viens simts euro un 00 centi) par katru nepiegādāto Preču pozīciju.
8.3. Par katru Preču piegādes nokavēšanas gadījumu Pasūtītājs ir tiesīgs saņemt no Piegādātāja līgumsodu 0,1% (nulle, komats, viens procents) apmērā no nokavētās piegādes (pasūtījuma) kopsummas par katru nokavēto dienu, bet ne vairāk kā 10% (desmit procenti) no kopējās Līguma summas.
8.4. Par katru Preču apmaksas nokavējumu Piegādātājs ir tiesīgs saņemt no Pasūtītāja līgumsodu 0,1% (nulle, komats, viens procents) apmērā no neapmaksātās summas par katru nokavēto samaksas dienu, bet ne vairāk kā 10% (desmit procenti) no neapmaksātās summas.
8.5. Līguma 9.4. punktā noteiktajos gadījumos Pasūtītājam ir tiesības saņemt no Piegādātāja līgumsodu 10% (desmit procenti) apmērā no Līguma summas.
8.6. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas. 
8.7. Pasūtītājs ir tiesīgs attiecīgo līgumsoda summu ieturēt arī savstarpēja ieskaita veidā, veicot maksājumus par iepriekš atbilstoši Līguma noteikumiem piegādātajām Precēm.
8.8. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
9. LĪGUMA SPĒKĀ ESAMĪBAS NOSACĪJUMI
9.1. [bookmark: _Hlk516820899][bookmark: _Hlk71209016]Līgums stājas spēkā tā abpusējas parakstīšanas brīdī un ir spēkā 3 (trīs) gadi vai līdz Līguma 2.1. punktā noteiktās Līguma summas izlietojumam atkarībā no tā, kurš nosacījums iestājas pirmais.
9.2. Ja 3 (trīs) gadu laikā nav izlietota visa Līguma 2.1. punktā noteiktā Līguma summa, Puses var vienoties par Līguma darbība termiņa pagarinājumu līdz Līguma summas izlietojumam, ievērojot Publisko iepirkumu likumā noteikto.
9.3. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
9.4. Pasūtītājam ir tiesības izbeigt šī Līguma darbību, 10 (desmit) dienas iepriekš rakstiski paziņojot Piegādātājam, ja:
9.4.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
9.4.2. pret Piegādātāju ir uzsākta maksātnespējas procedūra vai tā darbība ir apturēta;
9.4.3. Piegādātājam beidzies derīguma termiņš atļaujai, kas apliecina Piegādātāja tiesības pārdot Preces.
9.4.4. Piegādātājs nepiegādā Preci atbilstoši Līguma noteikumiem un Pasūtītāja pasūtījumam vai piegāde nokavēta vairāk kā 10 (desmit) dienas;
9.4.5. Piegādātājs nepilda citus Līguma noteikumus.
9.5. Pasūtītājam ir tiesības jebkurā laikā vienpusēji atkāpties no Līguma, ja pret Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi, rakstveidā brīdinot par to Piegādātāju.
9.6. Līguma izbeigšanas gadījumā Pasūtītājs samaksā Piegādātājam par Līguma darbības laikā atbilstoši Līguma noteikumiem piegādātajām Precēm, ja Puses nevienojas citādi.
9.7. Piegādātājam ir tiesības izbeigt šī Līguma darbību, 10 (desmit) dienas iepriekš rakstiski paziņojot Pasūtītājam, ja Pasūtītājs kavē rēķinu apmaksu ilgāk par 30 (trīsdesmit) dienām.
9.8. Līgumu var papildināt vai grozīt, Pusēm savstarpēji vienojoties un ievērojot Publisko iepirkumu likumā noteikto. Jebkuras Līguma izmaiņas vai papildinājumi tiek noformēti rakstveidā.
9.9. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, Pušu norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.

10. NEPĀRVARAMA VARA
10.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši Preču piegādes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
10.2. Puse, kura nokļuvusi nepārvaramas varas apstākļos, bez kavēšanās rakstiski pēc iespējas īsākā laikā, bet ne vēlāk kā 5 (piecu) darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
10.3. Ja nepārvaramas varas apstākļu dēļ Līgums nav izpildāms ilgāk par 1 (vienu) mēnesi, katrai no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.
11. CITI NOTEIKUMI
11.1. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
11.2. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste realizējama Publisko iepirkumu likuma 62. pantā noteiktajā kārtībā.
11.3. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā
11.4. Pasūtītājam ir tiesības veikt Līguma grozījumus saskaņā ar Publisko iepirkumu likuma 61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
11.4.1. grozījumi ir nebūtiski;
11.4.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;
11.4.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
11.5. Ja kādai no Pusēm tiek mainīta atrašanās vieta, banku rekvizīti, par Līguma izpildi atbildīgās personas vai to kontaktinformācija, tad tā 5 (piecu) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
11.6. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.
11.7. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.
11.8. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas
11.9. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama.
11.10. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām, kā arī datu aizsardzības prasību ievērošanu atbilstoši Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām, nepieciešamības gadījumā noslēdzot datu apstrādes līgumu.
11.11. Līgums sastādīts uz __ (_______) lapām. Līgumam pievienots pielikums Nr. 1 „Tehniskā specifikācija – finanšu piedāvājums” uz ___ (_______) lapām. 

